Frá 21. juli til 1. august 2014 er avgreiðslutíðin frá kl. 10 til 14. Ólavsøkuaftan og ólavsøkudag er stongt. Ársfrágreiðingin 2013 Trýst á myndina fyri at lesa ársfrágreiðingina. Íbúðirnar á Skansanum eru farnar í gongd Nú er arbeiðið at gera 12 íbúðir á Skansanum í Tórshavn farið í gongd. Íbúðirnar eru teknaðar av Albert Isfeldt, arkitekti, og tað er Sp/f Jóan Petur Vang saman við undirveitarum, ið stendur fyri øllum arbeiðinum. Eftir tíðarætlanini verða íbúðirnar lidnar um eitt gott ár. Hetta er næsta verkætlanin hjá Bústøðum, ið fer av bakkastokki í høvuðsstaðnum, og hetta merkir, at tað í løtuni eru 34 íbúðir í gerð í Tórshavn. Harumframt eiga Bústaðir 24 íbúðir, ið longu eru leigaðar út á Heimasta Horni. Tú kanst lesa meir um íbúðirnar á Skansanum her. Íbúðirnar á Óðinshædd farnar í gongd Í morgun, 26. mai 2014, vórðu umboð frá Bústøðum, Tórshavnar kommunu og arbeiðstakarunum samlaði saman uppi á Óðinshædd í Havn, tá spakin varð settur í fyrstu verkætlanina í høvuðsstaðnum. Jóhann Mortensen, formaður í stýrinum fyri Bústaðir, Bjarni Djurholm, nevndarformaður fyri Sp/f Bul, og Heðin Mortensen, borgarstjóri í Tórshavnar kommunu søgdu nøkur orð. -Í hesi verkætlanini, sum Bústaðir hava verið við frá byrjar, eru bæði smáar, miðalstórar og størri íbúðir. Tað merkir, at tá hesar verða bodnar limunum, kunnu Bústaðir eisini bjóða út bíligari íbúðir, segði Jóhann Mortensen millum annað. Hann legði afturat, at Bústaðir hava álit á Buli, at úrslitið verður gott, og at byggiprísur og tíðarætlan fara at halda. Bjarni Djurholm, nevndarformaður fyri Sp/f Bul, segði seg vera vísan í, at hetta er ein uppgáva, ið Bular megnar at loysa til fulnar. Hann nevndi, at seinastu 30 árini hevur Bulur verið við til at bygt umleið 300 sethús, umframt aðrar verkætlanir. Heðin Mortensen, borgarstjóri í Tórshavnar kommunu, segði í síni røðu, at hann fegnast um, at Bústaðir endiliga eru komin í gongd við at byggja íbúðir í Havnini. Hann førdi fram, at tað er jaligt at útboðið av leiguíbúðum í Havnini nú verður størri og meiri fjøltáttað. Íbúðahúsini eru teknað av kenda arkitektinum J. P. Gregoriussen, Hans Vilhelm Lützen fer at gera grundøkið byggibúgvið og Sp/f Bulur fer at byggja íbúðirnar. Íbúðirnar verða frá 63 til 86 fermetrar til støddar, og verða væntandi lidnar um eitt gott ár. Myndir 9 myndir Hús í Skopun til sølu Um ognina Prísuppskot Høherðan 15 Byggiár 240 Skopun Slag Tvíhús 400.000 Matr. nr. Grundøki 115 m 2 748 Skopun Hæddir 2-umframt krúpikjallari Búvídd 103 m 2 Húsini eru bygt fyrst í 1900 talinum, og eru dagførd so líðandi. Tvær hæddir í húsunum eru innrættaðar. Í miðhæddini er stova, køkur, baðiúm, gongd, trappurúm, og vaskirúm. Á loftinum er baðirúm, gongd, trappuhol og trý sovikømur. Tey, sum ynskja at hoyra meir um húsini, kunnu venda sær til Marjuna Weihe Thomassen á telefon 401002/228892 ella umvegis teldupost marjun @ bustadir. fo. 9 myndir Tá tú skrivar teg upp til eina íbúð, er tað umráðandi at hava í huga, at tín tilmelding er persónlig. Hetta merkir, at tú fært framíhjárætt til aðrar íbúðir hjá Bústøðum, um tú vilt flyta eitt nú í eina størri íbúð ella eina íbúð aðrastaðni í landinum.